સ્વચ્છતા ઝુંબેશની વાતો કરી પર્યાવરણ બચાવવા નીકળેલી મોરબી પાલિકા લોકોને ધીમું ઝેર આપી મારવા બેઠી હોય તેવા ઘાટ વચ્ચે શાકમાર્કેટમાં ઉભરાતા ગટરના પાણીની સમસ્યા ઉકેલી ન શકતા હવે આ પાણી છેક નગર દરવાજા ચોક સુધી પહોંચ્યા છે અને મુખ્યમાર્ગ પરથી લોકોને પસાર થવું મુશ્કેલ બની રહ્યું છે ત્યારે લોકોને દંડવાને બદલે પાલિકા પ્રમુખ અને ચીફ ઓફિસર પોતાના ઘરઆંગણેથી સુધરવાનું શરૂ કરે તો પણ મોરબીનું અને મોરબીની પ્રજાનું ઘણું ભલું થઈ શકે તેમ હોવાનું ફલિત થઈ રહ્યું છે.